Jóker vinningshafi frá síðustu viku var á ferð um vesturlandið og ákvað að kaupa sér miða hjá N1 á Hólmavík í Víkingalottóinu og taka Jókerinn með . Það borgaði sig heldur betur þar sem að miðinn hafði að geyma fimm réttar Jókertölur eða 2 milljónir króna í vinning . Vinningshafinn fór yfir miðann við fyrsta tækifæri sem var heldur óvenjulegt að hennar sögn og brá heldur betur þegar hún uppgötvaði að vinningsölurnar voru þær sömu og í afmælisdegi nýlátins ástvinar . Hún er því viss um að hann hafi haft eitthvað með val á tölunum að gera . Svo var það í þessari viku sem að ungur maður sem að hafði hug á að kaupa sér 5 raða Víkingalottómiða í Aðalbraut í Grindavík . Afgreiðslustúlkan misskildi hann og lét hann fá 2 raðir og Jóker en bauðst svo til þess að ógilda miðann þegar mistökin uppgötvuðust . Hann ákvað þó að láta ekki ógilda miðann og keypti hann . Þetta reyndist góð ákvörðun sem að skilaði honum 2 milljónum króna . Hann er að vonum ánægður með vinninginn og hyggst nota hann sem innborgun í íbúð fyrir fjölskylduna . Við óskum vinningshöfunum innilega til hamingju . Innskráður sem { { $ root.profile.firstname } } { { $ root.profile.lastname } } í { { time } } .